CELEX: 62013CN0565
Language: da
Date: 2013-11-04 00:00:00
Title: Sag C-565/13: Anmodning om præjudiciel afgørelse indgivet af Hovrätten för Västra Sverige (Sverige) den 4. november 2013 — Kammaråklagaren mod Ove Ahlström, Lennart Kjellberg, Fiskeri Aktiebolaget Ganthi og Fiskeri Aktiebolaget Nordic

18.1.2014   
            
            
               DA
            
            
               Den Europæiske Unions Tidende
            
            
               C 15/9
            
         Anmodning om præjudiciel afgørelse indgivet af Hovrätten för Västra Sverige (Sverige) den 4. november 2013 — Kammaråklagaren mod Ove Ahlström, Lennart Kjellberg, Fiskeri Aktiebolaget Ganthi og Fiskeri Aktiebolaget Nordic
   (Sag C-565/13)
   2014/C 15/13
   Processprog: svensk
   
      Den forelæggende ret
   
   Hovrätten för Västra Sverige
   
      Parter i hovedsagen
   
   
      Sagsøger: Kammaråklagaren
   
      Sagsøgt: Ove Ahlström, Lennart Kjellberg, Fiskeri Aktiebolaget Ganthi og Fiskeri Aktiebolaget Nordic
   
      Præjudicielle spørgsmål
   
   
               1)
            
            
               Det første spørgsmål: Er artikel 6, stk. 1, i fiskeripartnerskabsaftalen mellem Det Europæiske Fællesskab og Kongeriget Marokko eksklusiv i den forstand, at den udelukker EF-fartøjer fra at måtte foretage fiskeri i marokkanske fiskezoner på grundlag af licenser, som udelukkende er udstedt af de kompetente marokkanske myndigheder til de marokkanske ejere af fiskekvoterne?
            
         
               2)
            
            
               Er artikel 6, stk. 1, i fiskeripartnerskabsaftalen mellem Det Europæiske Fællesskab og Kongeriget Marokko eksklusiv i den forstand, at den udelukker, at EF-fartøjer udlejes til marokkanske virksomheder ved Bareboat Charter (i henhold til standardformularen »Barecon 2001« BIMCO Standard Bareboat Charter) til fiskeri i marokkanske fiskezoner foretaget på grundlag af licenser, som udelukkende er udstedt af de kompetente marokkanske myndigheder til marokkanske kvoteejere?
            
         
               3)
            
            
               Bliver svaret på det andet spørgsmål anderledes i det tilfælde, at udlejeren også leverer sagkundskab i form af forvaltning og bemanding af fiskerfartøjet samt teknisk støtte til den marokkanske virksomhed?
            
         
               4)
            
            
               Tillader fiskeripartnerskabsaftalen mellem Det Europæiske Fællesskab og Kongeriget Marokko, at Kongeriget Marokko ved siden af aftalen udvikler og udøver et eget nationalt, industrielt, pelagisk fiskeri syd for den 29. nordlige breddegrad? Såfremt dette er tilfældet, giver aftalen da Kongeriget Marokko ret til at antage eller direkte bevilge licenser til fiskerfartøjer, der fører fælleskabsflag, til sit nationale fiskeri uden et krav om tilladelse fra Det Europæiske Fællesskab?